CELEX: 62012CN0424
Language: lt
Date: 2012-09-18 00:00:00
Title: Byla C-424/12: 2012 m. rugsėjo 18 d. Curtea de Apel Oradea (Rumunija) pateiktas prašymas priimti prejudicinį sprendimą byloje SC Fatorie SRL prieš Direcția Generală a Finanțelor Publice Bihor

8.12.2012   
            
            
               LT
            
            
               Europos Sąjungos oficialusis leidinys
            
            
               C 379/15
            
         2012 m. rugsėjo 18 d.Curtea de Apel Oradea (Rumunija) pateiktas prašymas priimti prejudicinį sprendimą byloje SC Fatorie SRL prieš Direcția Generală a Finanțelor Publice Bihor
   
   (Byla C-424/12)
   2012/C 379/25
   Proceso kalba: rumunų
   
      Prašymą priimti prejudicinį sprendimą pateikęs teismas
   
   
      Curtea de Apel Oradea
   
   
      Šalys pagrindinėje byloje
   
   
      Ieškovė: SC Fatorie SRL
   
   
      Atsakovė: Direcția Generală a Finanțelor Publice Bihor
   
   
      Prejudiciniai klausimai
   
   
               1.
            
            
               Ar Direktyvos 2006/112/EB (1) nuostatos leidžia taikyti sankciją, t. y. apmokestinamojo asmens teisės į PVM atskaitą praradimą, tokiomis sąlygomis, kai:
               
                           i)
                        
                        
                           sąskaitą, kurią išrašė apmokestinamasis asmuo norėdamas pasinaudoti savo teise į atskaitą, išdavė trečiasis asmuo padarydamas klaidą, nes netaikė supaprastinimo priemonių;
                        
                     
                           ii)
                        
                        
                           apmokestinamasis asmuo sumokėjo sąskaitoje nurodytą PVM?
                        
                     
         
               2.
            
            
               Ar pagal Europos teisinio tikrumo principą draudžiama administracinė praktika, vykdoma Rumunijos mokesčių institucijų, kurios:
               
                           i)
                        
                        
                           pirmiausia neatšaukiamu administraciniu sprendimu pripažino teisę į PVM atskaitą;
                        
                     
                           ii)
                        
                        
                           vėliau peržiūrėjo savo sprendimą ir įpareigojo apmokestinamąjį asmenį į valstybės biudžetą sumokėti PVM, kurio atžvilgiu buvo pasinaudota teise į atskaitą, kartu su palūkanomis už praleistą terminą ir delspinigiais?
                        
                     
         
               3.
            
            
               Tokiomis sąlygomis, kai:
               
                           i)
                        
                        
                           apmokestinamasis asmuo sumokėjo trečiojo asmens sąskaitoje klaidingai nurodytą PVM;
                        
                     
                           ii)
                        
                        
                           mokesčių institucijos niekada nesiėmė aktyvių veiksmų, kad įpareigotų trečiąjį asmenį ištaisyti klaidingai išrašytą sąskaitą;
                        
                     
                           iii)
                        
                        
                           dėl trečiojo asmens bankroto sąskaitoje ištaisyti klaidų neįmanoma, ar pagal PVM mokestinio neutralumo principą galima iš apmokestinamojo asmens atimti teisę į PVM atskaitą?
                        
                     
         
      (1)  2006 m. lapkričio 28 d. Tarybos direktyva 2006/112/EB dėl pridėtinės vertės mokesčio bendros sistemos (OL L 347, p. 1)